Likumprojekts

**Grozījumi Civillikumā**

Izdarīt Civillikumā šādus grozījumus:

1. 416. pantā:

Izteikt panta pirmo daļu jaunā redakcijā:

"Ja pēc mantojuma atstājēja nāves viņam mantinieki nav palikuši vai šie mantinieki sludinājumā par mantojuma atklāšanos norādītajā termiņā nav ieradušies vai nav pierādījuši savas mantojuma tiesības, manta piekrīt valstijvai Ministru kabineta noteiktajos gadījumos pašvaldībai."

izteikt panta otro daļu jaunā redakcijā:

"Valsts vai pašvaldība atzīst tikai tos parādus, kas pieteikti kā kreditoru pretenzijas mantojuma lietā notāram sludinājumā par mantojuma atklāšanos norādītajā termiņā un kurus par pamatotiem atzinis tiesu izpildītājs. Valsts vai pašvaldība apmierina kreditorus tikai ar to mantu, kuru viņa tādā kārtā patiesi iegūst.";

papildināt panta ceturto daļu aiz vārda "valstij" ar vārdiem "vai pašvaldībai.";

papildināt panta septīto daļu aiz vārda "valstij" ar vārdiem "vai pašvaldībai.".

2. Izslēgt 417. pantu.

3. 930. pantā:

papildināt panta piezīmi aiz vārda "valstij" ar vārdiem "vai Ministru kabineta noteiktajos gadījumos pašvaldībai."

papildināt pantu ar otro piezīmi šādā redakcijā:

"2. Bezīpašnieka lietas, kas paliek pēc juridisku personu izbeigšanās, brīvas no parādiem piekrīt valstij vai Ministru kabineta noteiktajos gadījumos pašvaldībai, ja likums nenosaka citādi. Ierakstot zemesgrāmatā īpašuma tiesības valstij vai pašvaldībai uz nekustamu īpašumu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes.";

uzskatīt līdzšinējo piezīmi par pirmo piezīmi.

Ministru prezidenta biedrs,

tieslietu ministrs Jānis Bordāns